**Miháld Község Önkormányzata Képviselő-testületének**

**.../.... (...) önkormányzati rendelete**

**az önkormányzat szervezeti és működési szabályzatáról szóló 4/2024. (IV. 30.) önkormányzati rendelet módosításáról**

Miháld Község Önkormányzata Képviselő-testülete az Alaptörvény 32. cikk (2) bekezdésében kapott eredeti jogalkotói hatáskörében, az Alaptörvény 32. cikk (1) a) és d) pontjában, valamint Magyarország helyi önkormányzatairól szóló 2011. évi CLXXXIX. törvény53. § (1) bekezdésében kapott feladatkörében eljárva a következőket rendeli el:

**1. §**

Az önkormányzat szervezeti és működési szabályzatáról szóló 4/2024. (IV. 30.) önkormányzati rendelet 57. § (2) bekezdése helyébe a következő rendelkezés lép:

„(2) A polgármester megbízatását főállásban látja el. ”

**2. §**

Az önkormányzat szervezeti és működési szabályzatáról szóló 4/2024. (IV. 30.) önkormányzati rendelet 60. § (3) bekezdése helyébe a következő rendelkezés lép:

„(3) A Nagyrécsei Közös Önkormányzati Hivatalt létrehozó megállapodás alapján, a jegyző tekintetében az egyéb munkáltatói jogokat Nagyrécse Község Önkormányzatának Polgármestere gyakorolja.”

**3. §**

(1) Az önkormányzat szervezeti és működési szabályzatáról szóló 4/2024. (IV. 30.) önkormányzati rendelet 5. melléklete az 1. melléklet szerint módosul.

(2) Az önkormányzat szervezeti és működési szabályzatáról szóló 4/2024. (IV. 30.) önkormányzati rendelet 6. melléklete a 2. melléklet szerint módosul.

**4. §**

Ez a rendelet 2024. október 12-én lép hatályba, és a kihirdetését követő napon hatályát veszti.

Miháld, 2024. október ….

Tollárné Tóth Tímea dr. Faragó-Szabó Melitta

polgármester jegyző

**Záradék:**

A rendelet 2024. október … napján kihirdettem.

Miháld, 2024. október … dr. Faragó-Szabó Melitta

jegyző

*1. melléklet az .../... . (... . ... .) önkormányzati rendelethez*

1. Az önkormányzat szervezeti és működési szabályzatáról szóló 4/2024. (IV. 30.) önkormányzati rendelet 5. melléklet 1. pont helyébe a következő pont lép:

„1. Tollárné Tóth Tímea polgármester”

2. Az önkormányzat szervezeti és működési szabályzatáról szóló 4/2024. (IV. 30.) önkormányzati rendelet 5. melléklet 2. pont helyébe a következő pont lép:

„2. Katona Péter képviselő”

3. Az önkormányzat szervezeti és működési szabályzatáról szóló 4/2024. (IV. 30.) önkormányzati rendelet 5. melléklet 3. pont helyébe a következő pont lép:

„3. Czuppon István képviselő”

4. Az önkormányzat szervezeti és működési szabályzatáról szóló 4/2024. (IV. 30.) önkormányzati rendelet 5. melléklet 5. pont helyébe a következő pont lép:

„5. Polai Péter képviselő”

*2. melléklet az .../... . (... . ... .) önkormányzati rendelethez*

1. Az önkormányzat szervezeti és működési szabályzatáról szóló 4/2024. (IV. 30.) önkormányzati rendelet 6. melléklet 1. pont helyébe a következő pont lép:

„1. ...........................képviselő, a bizottság elnöke”

2. Az önkormányzat szervezeti és működési szabályzatáról szóló 4/2024. (IV. 30.) önkormányzati rendelet 6. melléklet 2. pont helyébe a következő pont lép:

„2. ............................ képviselő”

3. Az önkormányzat szervezeti és működési szabályzatáról szóló 4/2024. (IV. 30.) önkormányzati rendelet 6. melléklet 3. pont helyébe a következő pont lép:

„3. ............................ képviselő”

Általános indokolás

Magyarország helyi önkormányzatairól szóló 2011. évi CLXXXIX. törvény 43. § (3) bekezdése alapján a képviselő-testület az alakuló vagy az azt követő ülésen e törvény szabályai szerint megalkotja vagy felülvizsgálja szervezeti és működési szabályzatáról szóló rendeletét, a polgármester előterjesztése alapján megválasztja a bizottság vagy bizottságok tagjait, az alpolgármestert, alpolgármestereket, dönt illetményükről, tiszteletdíjukról.

Az Mötv. 57. § (1) bekezdése alapján a  képviselő-testület szervezeti és működési szabályzatában határozza meg bizottságait, a bizottságok tagjainak számát, a bizottságok feladat- és hatáskörét, működésük alapvető szabályait. Az alakuló vagy az azt követő ülésen a polgármester előterjesztésére köteles megválasztani a törvény által kötelezően létrehozandó és a szervezeti és működési szabályzatban meghatározott bizottságait.

A fenti előírásoknak eleget téve a képviselő-testület és a bizottságok tagjait érintő, valamint a polgármesteri tisztség betöltésének módjában bekövetkezett változásokat szükséges átvezetni a szervezeti és működési szabályzaton.

Részletes indokolás

**Az 1. §-hoz**

A korábbi szabályozás szerint a polgármester megbízatását társadalmi megbízatásban látta el. Mivel az új polgármestert főállású polgármesterként választották meg, ezért a rendelkezést ennek megfelelően módosítani szükséges.

**A 2. §-hoz**

A hivatkozott §-ban kizárólag gépelési hiba javítása történt.

**A 3. §-hoz**

A rendelet 5. melléklete tartalmazza a képviselő-testület tagjainak felsorolását. Ezt módosítani szükséges a választás eredményének megfelelően.

**A 4. §-hoz**

Hatályba léptető rendelkezést tartalmaz.

**Az 1. melléklethez**

A megválasztott képviselő-testület tagjainak átvezetése a rendelet szövegén.

**A 2. melléklethez**

Az Ügyrendi Bizottság új tagjainak felsorolása.